บลจ.กรุงไทยทุ่มงบกว่า 1,200 ล้านบาทเตรียมปันผล 5 กองทุนอสังหาริมทรัพย์
นางชวินดา หาญรัตนกูล กรรมการผู้จัดการและประธานเจ้าหน้าที่บริหาร บริษัทหลักทรัพย์จัดการกองทุน กรุงไทย จำกัด (มหาชน) เปิดเผยว่า ที่ประชุมคณะกรรมการจัดการลงทุนของบริษัท มีมติอนุมัติจ่ายเงินปันผล 5 กองทุนอสังหาริมทรัพย์ มูลค่ารวมกว่า 1,200 ล้านบาท ประกอบด้วย กองทุนรวมสิทธิการเช่าอสังหาริมทรัพย์ตลาดไท (TTLPF) จ่ายเงินปันผลในอัตรา 0.4131 บาทต่อหน่วย กองทุนรวมสิทธิการเช่าอสังหาริมทรัพย์ ซี.พี. ทาวเวอร์ โกรท (CPTGF) จ่ายเงินปันผลในอัตรา 0.2026 บาทต่อหน่วย พร้อมลดทุนจดทะเบียน ในอัตรา 0.004 บาทต่อหน่วย กองทุนรวมอสังหาริมทรัพย์ ไทยรีเทลอินเวสเม้นต์ ( TRIF) จ่ายปันผลในอัตรา 0.131 บาทต่อหน่วย กองทุนรวมอสังหาริมทรัพย์และสิทธิการเช่าไทยคอมเมอร์เชียล อินเวสเม้นต์ ( TCIF ) จ่ายปันผลในอัตรา 0.177 บาทต่อหน่วย และกองทุนรวมอสังหาริมทรัพย์ และสิทธิการเช่าไทยโฮเทลอินเวสเม้นต์ ( THIF ) จ่ายปันผลในอัตรา 0.126 บาทต่อหน่วย
21 พ.ค. 2558

นางชวินดา หาญรัตนกูล กรรมการผู้จัดการและประธานเจ้าหน้าที่บริหาร บริษัทหลักทรัพย์จัดการกองทุน กรุงไทย จำกัด (มหาชน) เปิดเผยว่า ที่ประชุมคณะกรรมการจัดการลงทุนของบริษัท มีมติอนุมัติจ่ายเงินปันผล 5 กองทุนอสังหาริมทรัพย์ มูลค่ารวมกว่า 1,200 ล้านบาท ประกอบด้วย กองทุนรวมสิทธิการเช่าอสังหาริมทรัพย์ตลาดไท (TTLPF) จ่ายเงินปันผลในอัตรา 0.4131 บาทต่อหน่วย กองทุนรวมสิทธิการเช่าอสังหาริมทรัพย์ ซี.พี. ทาวเวอร์ โกรท (CPTGF) จ่ายเงินปันผลในอัตรา 0.2026 บาทต่อหน่วย พร้อมลดทุนจดทะเบียน ในอัตรา 0.004 บาทต่อหน่วย กองทุนรวมอสังหาริมทรัพย์ ไทยรีเทลอินเวสเม้นต์ ( TRIF) จ่ายปันผลในอัตรา 0.131 บาทต่อหน่วย กองทุนรวมอสังหาริมทรัพย์และสิทธิการเช่าไทยคอมเมอร์เชียล อินเวสเม้นต์ ( TCIF ) จ่ายปันผลในอัตรา 0.177 บาทต่อหน่วย และกองทุนรวมอสังหาริมทรัพย์ และสิทธิการเช่าไทยโฮเทลอินเวสเม้นต์ ( THIF ) จ่ายปันผลในอัตรา 0.126 บาทต่อหน่วย
โดยทั้ง 5 กองทุนอสังหาริมทรัพย์ เป็นการจ่ายเงินปันผลสำหรับรอบระยะเวลาบัญชี วันที่ 1 มกราคม – 31 มีนาคม 2558 ขึ้นเครื่องหมาย XD ในวันที่ 27 พฤษภาคม 2558 และ ประกาศจ่ายเงินปันผล ในวันที่ 15 มิถุนายน 2558 ส่วนกองทุนCPTGF จ่ายเงินลดทุน ในวันที่ 16 มิถุนายน 2558 ทั้งนี้ 5 กองทุนรวมอสังหาริมทรัพย์ จ่ายเงินปันผลให้กับผู้ถือหน่วยลงทุน รวมเป็นเงินทั้งสิ้นกว่า 1,200 ล้านบาท แบ่งเป็นกองทุนTTLPF จ่ายเงินปันผล จำนวนกว่า 74 ล้านบาท กองทุน CPTGF จ่ายเงินปันผล จำนวนกว่า 195 ล้านบาท กองทุน TRIF จ่ายเงินปันผล จำนวนกว่า 208 ล้านบาท กองทุน TCIF จ่ายเงินปันผล จำนวนกว่า 391 ล้านบาท และกองทุน THIF จ่ายเงินปันผล จำนวนกว่า 330 ล้านบาท
กองทุน TTLPF เป็นกองทุนรวมอสังหาริมทรัพย์ โครงการตลาดไท ลงทุนในสิทธิการเช่าอาคารบางส่วน เป็นเวลา 20 ปี ในโครงการ ประกอบด้วย อาคารคอนกรีตเสริมเหล็ก จำนวน 21 อาคาร พื้นที่ใช้สอยประมาณ 170,033.54 ตารางเมตร พร้อมทั้งสาธารณูปโภค งานระบบและสิ่งอำนวยความสะดวกต่างๆ ทั้งนี้ กองทุนมีจำนวนผู้เช่าหลายรายทั้งโครงการ และมีมูลค่าโครงการประมาณ 1,782 ล้านบาท มีนโยบายการจ่ายเงินปันผล 4 ครั้งต่อปี
กองทุน CPTGF ลงทุนในสิทธิการเช่าในที่ดิน และอาคารประเภทสำนักงานและศูนย์การค้า เป็นระยะเวลา 30 ปี ใน 3 ทำเล โดยมีพื้นที่ให้เช่าทั้งหมด 131,915 ตารางเมตร ได้แก่ อาคารซี.พี . ทาวเวอร์ 1 (สีลม) อาคารซี.พี. ทาวเวอร์ 2 (ฟอร์จูน ทาวน์ ) และอาคารซี.พี. ทาวเวอร์ 3 (พญาไท) โดยมีพื้นที่ให้เช่าทั้งหมด 131,915 ตารางเมตร กองทุนมีมูลค่าโครงการประมาณ 9,815.05 ล้านบาท ผู้เช่าเป็นกลุ่มที่มีศักยภาพสูง มีความหลากหลายในประเภทของธุรกิจ ทั้งบริษัทเอกชนและหน่วยงานรัฐบาล และกองทุนมีนโยบายจ่ายเงินปันผลไม่ต่ำกว่าร้อยละ 90 ของกำไรสุทธิ โดยจ่ายปันผลทุกๆไตรมาส
กองทุน TRIF มีนโยบายลงทุน (freehold) ในศูนย์การค้าจำนวน 7 แห่ง ได้แก่ โครงการศูนย์การค้าพันธุ์ทิพย์ พลาซ่า งามวงศ์วาน โครงการพันธุ์ทิพย์ พลาซ่า เชียงใหม่ โครงการพันธุ์ทิพย์ พลาซ่า บางกะปิ โครงการพันธุ์ทิพย์ พลาซ่า ประตูน้ำ โครงการเอเชียทีค เดอะ ริเวอร์ฟร้อนท์ โครงการตะวันนา และโครงการโอ.พี.เพลส โดยมีนโยบายการจ่ายเงินปันผลอย่างน้อยปีละ1 ครั้ง
กองทุน TCIF มีนโยบายลงทุน( Freehold ) ในอาคารอินเตอร์ลิงค์ ทาวเวอร์ อาคารเอ็มไพร์ อาคารไซเบอร์ เวิร์ลด และอาคาร 208 และสิทธิการเช่าในที่ดิน สำหรับอาคารแอทธินี โดยมีมูลค่าโครงการทั้งสิ้นประมาณ 25,000 ล้านบาท และมีนโยบายการจ่ายเงินปันผล ปีละ2 ครั้ง
กองทุน THIF ลงทุนในโรงแรม จำนวน 12 แห่ง ตั้งอยู่ทั้งในในกรุงเทพ และต่างจังหวัด ประกอบด้วย 1) โรงแรม อิมพีเรียล สมุย บีช รีสอร์ท 2 ) โรงแรม อิมพีเรียล โบ๊ท เฮ้าส์ บีช รีสอร์ท 3) โรงแรมอิมพีเรียล ควีนส์ปาร์ค 4) โรงแรมเมโทรโพล ภูเก็ต 5) โรงแรมเลอ เมอริเดียน กรุงเทพ ถ. สุรวงศ์ เขตบางรัก 6) โรงแรม บันยันทรี สมุย 7) โรงแรมวนาเบลล์ เอ ลักซ์ซูรี คอลเล็คชั่น รีสอร์ท เกาะสมุย 8) โรงแรม ฮิลตัน สุขุมวิท กรุงเทพฯ 9) โรงแรมดับเบิ้ลทรี ฮิลตัน กรุงเทพ 10) โรงแรม เลอ เมอริเดียน เชียงใหม่ 11) โรงแรม โอกูระ เพรสทีส กรุงเทพ และ12 ) โรงแรมพลาซ่า แอทธินี กรุงเทพ กองทุนนี้เป็นกองทุนอสังหาริมทรัพย์ขนาดใหญ่ ถือว่าเป็นทรัพย์สินที่ดี มีศักยภาพในการเจริญเติบโตของรายได้ในอนาคต ด้วยทำเลที่ตั้งทั้งอยู่ใจกลางเมือง และเขตธุรกิจในกรุงเทพ และรวมถึงต่างจังหวัดที่เป็นสถานที่ท่องเที่ยวที่มีชื่อเสียงของประเทศไทย โดยกองทุน นี้มีนโยบายการจ่ายเงินปันผล อย่างน้อยปีละ 1 ครั้ง ทั้งนี้ การลงทุนในกองทุนรวมอสังหาริมทรัพย์ เป็นอีกหนึ่งทางเลือก สำหรับผู้ลงทุนที่ต้องการผลตอบแทนจากเงินปันผลอย่างสม่ำเสมอ